GiliGold/VAD_KnessetCorpus huggingface dataset:
גלעד סממה: אני אומר מבחינת עינת, אולי את, מבחינה קואליציונית – איך אנחנו מסדירים את זה כי בדרך כלל אנחנו לא מביאים לפטור מחובת הנחה כשיש הסתייגות שכזו.
לאה ורון: ההסתייגות מצורפת להצעת החוק ואני מניחה שהבקשה שלכם תהיה שמליאת הכנסת תבקש לאשר את ההסתייגות - - -
יריב לוין: רבותי, אני כבר אפטור את כל הדיון הזה.
יריב לוין: אנחנו ממילא נצטרך לקיים פה ישיבה גם בשעה 18:00 כדי לאשר את חוק איסור הלבנה הון ושם אנחנו נקבע את המשך הדיון בחוק הזה ואתם, אני מקווה, עד אז תצליחו למצוא פתרון.
עינת עובדיה: יריב, בכל מקרה, גם הצעות חוק שמקבלות פטור מחובת הנחה עכשיו, מה שלא הגיע לנשיאות צריך לעבור הסכמה של קואליציה ואופוזיציה וממשלה.
עינת עובדיה: זאת אומרת שגם מה שמקבל פטור מחובת הנחה עכשיו ולא מקבל הסכמה של אחד משלושת הגורמים: ממשלה, קואליציה ואופוזיציה, לא יוכל לעלות בכל מקרה למליאה.
גלעד סממה: ולגבי הצעת חוק לתיקון פקודת המכרות, היתה הסתייגות של שר התשתיות אבל אני מבין שהיא הוסדרה ולכן אין לנו התנגדות.
יריב לוין: טוב, רבותי, אז אם כך אני אצביע על כל אחת מהן בנפרד כדי שמישהו שירצה להגיש רביזיה תהיה לו אפשרות בלי לעצור את כולן.
יריב לוין: מי בעד מתן הפטור לקריאה שנייה ושלישית להצעה הראשונה, הצעת חוק שירותי תעופה - - -
גלעד סממה: לא, אמרת שאת זה אנחנו נדחה.
יריב לוין: סליחה, מה שנכון נכון.
יריב לוין: מי בעד הצעת חוק ההגבלים העסקיים (תיקון מס' 13)?
יריב לוין: הצעת חוק חניה לנכים?
יריב לוין: בעד – פה אחד אושר.
יריב לוין: הצעת חוק רשות מקרקעי ישראל?
יריב לוין: הצעת חוק לתיקון פקודת המכרות?
יריב לוין: שוב פה אחד, אין מתנגדים, אין נמנעים.
יריב לוין: הצעת חוק להסדרת הפיקוח על כלבים?
יריב לוין: הם נובחים והשיירה עוברת.
יריב לוין: הצעת חוק הבנקאות (שירות ללקוח)?
יריב לוין: לפיכך אושר לתת פטור מחובת הנחה לקריאה שנייה ושלישית לשש משבע הצעות המסומנות במספרים 7-2 בסדר היום שבפנינו.
יריב לוין: חבר הכנס חנין, רצית להגיד משהו?
דב חנין: רק רציתי להודיע למנהלת הוועדה, גברתי, אני מניח שהקואליציה מיוצגת פה, נכון?
דב חנין: עינת, הקואליציה מיוצגת פה.
דב חנין: אבל אני יכול להגיד בשם האופוזיציה, אני דיברתי עם חברת הכנסת איציק – אני לא ידעתי על כל הסעיפים – על סעיפים 4 ו-6 והם מוסכמים גם על האופוזיציה, אפשר להעביר אותם לסדר-היום.
דב חנין: אני לא יודע על סעיפים אחרים, אני פשוט לא דיברתי עליהם.
יריב לוין: אז אני מבקש שתבדוק לי את 5, טוב?
דב חנין: 5 זה תיקון פקודת המכרות?
דב חנין: אין לי מושג, אני פשוט לא יודע, לא יודע למה.
לאה ורון: מה המשמעות של ההסכמות של הממשלה, קואליציה, אופוזיציה להצעת החוק בנושא שירותי תעופה?
יריב לוין: שב-18:00 אנחנו נקבע אותה על סדר-היום ותשבו ותגידו לי מה רוצים לעשות.
יריב לוין: רבותי, אני פותח את הישיבה המי יודע כמה היום.
אתי בן יוסף: השביעית, אני חושבת.
יריב לוין: נתחיל בנושא השני כי אני מבין שאנחנו מחכים לכרמל, בקשת יושב-ראש ועדת החוקה, חוק ומשפט להקדמת הדיון בהצעת חוק איסור הלבנת הון (תיקון מס' 10).
אתי בן יוסף: לבקשת הממשלה, בהתחלה כתבנו את זה אבל זה השתנה.
יריב לוין: לבקשת הממשלה להקדמת דיון בהצעת חוק איסור הלבנת הון (תיקון מס' 10), התשע"ב-2012, לפני הקריאה השנייה והשלישית.
יריב לוין: כמדומני, הצעה שכבר נתנו לה פטור מהקריאה הראשונה והנימוקים נשמעו גם בישיבה הקודמת לעניין הקריאה הראשונה.
אתי בן יוסף: לא, זו לא זאת, זו אחרת.
יריב לוין: זו אחרת?
גלעד סממה: זו אחרת, זו הצעה שעבדנו עליה - - -
יריב לוין: זה הלבנת הון?
אתי בן יוסף: זו הלבנת הון אחרת.
גלעד סממה: זאת לקריאה שנייה ושלישת.
יריב לוין: זאת הצעה אחרת אז אם כך אז תיתן לנו אולי כמה מילים במה מדובר?
דב חנין: אני מציע שזה לא יהיה כמה מילים, אני חושב שזה חוק שהוא – אני אומר את זה בלי קשר לנושא של הפטור מארנונה לנכים ומוגבלים, אני אומר את זה באופן עקרוני – הממשלה עושה פה טעות.
דב חנין: זה לא חוק מתאים לפטור מחובת הנחה, זה חוק מאוד מאוד רציני, עם שיקולים.
דב חנין: אני חושב שראוי שאנחנו נקבל הסבר מקיף ורציני על החוק הזה.
יריב לוין: אני מבין שכל הדברים האלה פשוט נדחקים, גם התחייבויות בין-לאומיות.
דב חנין: הממשלה מתנהגת בצורה נורא מוזרה, מצד אחד היא מתקטננת על הצעות חוק שהיא בעצם תמכה בהן, מצד שני היא מביאה לנו חבילות חקיקה דרמטיות ומבקשת מאתנו פטור מחובת הנחה.
דב חנין: זה לא ראוי מבחינת התנהגות פרלמנטרית.
דב חנין: יש לי הרבה דברים לומר לגופו של עניין אבל אני מעדיף קודם כל לשמוע את ההסברים.
יריב לוין: מה אורך הפיליבסטר על הקדמת הבחירות בשנייה ושלישית?
דב חנין: אנחנו לא נאשר את זה השבוע, לא תהיה הקדמת בחירות השבוע.
אחמד טיבי: אני רוצה לשתף אתו פעולה בעל כורחי.
יריב לוין: זאת אומרת שאתם נותנים לי את חיי הנצח.
דב חנין: אנחנו אתך תמיד נשאר.
יריב לוין: רק נשאר לכם להביא משקיע לפועל תל-אביב והכול משתפר.
דב חנין: אחמד יודע לעשות את זה.
אחמד טיבי: אני מבקש לבקר בקטאר בקרוב.
יריב לוין: נבקר זה אומר נבקר?
אחמד טיבי: ביקור, visit.
יריב לוין: זה מה שנקרא: בלשון אנחנו רק לא כולל אותי.
אלעזר שטרן: אני אסביר אולי, אני אתן קצת רקע.
אלעזר שטרן: הצעת החוק שמבקשים לגביה פטור למעשה זה פיצול מתוך הצעת חוק גדולה יותר שביקשה לעשות תיקון מקיף לחוק איסור הלבנת הון.
אלעזר שטרן: הצעת החוק המקורית כללה לא מעט נושאים, בגלל שהיו מחלוקות לגבי דברים מסוימים זה פוצל ולמעשה יש בהצעת החוק הזו 4-3 נושאים מרכזיים.
אלעזר שטרן: הנושא הראשון הוא נושא של החלת משטר של הלבנת הון על המגזר של יהלומנים וסוחרים באבנים יקרות.
אלעזר שטרן: החלת המשטר הזה נדרשת בגלל דרישות של ה-FATF , שזה הארגון הבין-לאומי למלחמה בהלבנת הון, ומדינת ישראל מבקשת להתאים את עצמה לסטנדרט הבין-לאומי ולהחיל את המשטר של הדיווחים גם על סוחרים באבנים יקרות.
אלעזר שטרן: זה בעצם הנושא המרכזי של הצעת החוק הזו.
אלעזר שטרן: נושא נוסף הוא נושא של נותני שירותי מטבע, חלפנים, כל מיני אנשים שמתעסקים בהמרת כספים וכו', שהיום יש עליהם כבר משטר של הלבנת הון.
אלעזר שטרן: יש תיקונים בעקבות הפעלת המוסד הזה בשנים האחרונות והפיקוח עליו על-ידי משרד האוצר, התגבשו כל מיני רעיונות של תיקונים והצעת החוק מתקנת את הפרק הזה.
אלעזר שטרן: בנוסף יש עוד תיקונים שונים אקלקטיים לסעיף פה, סעיף שם.
אלעזר שטרן: זה בגדול.
אלעזר שטרן: הדברים שהיו באמת שנויים במחלוקת בוועדה פוצלו מהחוק ומונחים עדיין על שולחן ועדת החוקה, חוק ומשפט, שזה כל הנושא של העברות מידע, מי רשאי לקבל מידע, הנושא של מאגר מידע.
אלעזר שטרן: הדברים האלה פוצלו מהצעת החוק ולא נמצאים פה.
דב חנין: אפשר להתייחס?
יריב לוין: כן, בטח, בבקשה.
דב חנין: כמובן שהסוגיה הזו היא סוגיה מאוד מאוד מורכבת ואני אנסה להתחיל לעבור עליה בצורה שיטתית.
דב חנין: זה נכון שהדברים לא היו במחלוקת בוועדה אבל כשאני עובר על הצעת החוק כאן אז יש בהחלט הרבה מאוד הערות ואני חושב שהצעת החוק הזו מחייבת ליבון הרבה יותר רציני, אי אפשר לעשות את זה בפטור מחובת הנחה.
אלעזר שטרן: חבר הכנסת חנין, אם אפשר לציין רק הערה קטנה, זו הצעת חוק שהוועדה עבדה עליה במשך שנתיים וחצי.
דב חנין: אני חבר כנסת שלא חבר ועדה וראוי שגם אני אשתתף בדיון ולכן אני מתנגד לפטור מחובת הנחה, זה הכול.
דב חנין: אני דורש את זכותי כחבר כנסת ללמוד חוק כל כך מורכב שמטיל חובות מרחיקות לכת על הציבור.
דב חנין: אני אתן לך, אדוני היושב-ראש, דוגמה.
דב חנין: אני פותח את החוק הזה ואני רואה בסעיף 2 על מי מוטלים החובות.
דב חנין: אני נותן את זה רק כדוגמה של המורכבות, אני אומר את זה כמי שתומך במאבק בהלבנת הון.
דב חנין: שיהיה ברור, אני לא מתנגד למאבק בהלבנת הון, אני רק חושב שהחוק הזה מחייב עוד הרבה הרבה עיון ומחשבה מעבר למה שנעשה בוועדה ואני חושב שראוי שהדיון הזה וגם הדיון הציבורי בחוק הזה ובהשלכות שלו יהיה דיון פתוח ולא במהלך של חיפזון כל כך גדול.
דב חנין: אני אתן לאדוני דוגמה אחת.
דב חנין: אני מגיע לעמוד 2 של החוק, הטלת החובה.
דב חנין: החוק מטיל למשל חובה על סוחר באבנים יקרות.
דב חנין: התמיהה שאני מעורר נמצאת כבר בשורה השנייה של ההגדרה.
דב חנין: אומרת ההגדרה: גם אם אין זה עיסוקו היחיד.
דב חנין: זאת אומרת, גם אם אחד העיסוקים שלו הוא סחר באבנים יקרות אנחנו מעצם העובדה שבין יתר הדברים הוא עוסק גם בסחר באבנים יקרות, אנחנו מטילים עליו חובות שהם חובות מרחיקי לכת.
דב חנין: אני נותן את זה כדוגמה למנגנון שהוא מנגנון נכון, בסך הכול המנגנון של המאבק שלנו בהלבנת הון הוא מנגנון נכון, אבל אנחנו פה מבצעים הרחבות שאני לא רוצה לשלול אותן על פניהן, אני רק אומר שהן מחייבות עיון ודיון הרבה יותר רציני.
דב חנין: הכנסת כרגע מתפזרת, אתם מבקשים מאתנו פטור מחובת הנחה, שזה אומר הליך מהיר של דיון.
דב חנין: אני אומר שזה לא ראוי להליך מהיר של דיון.
דב חנין: מה אנחנו צריכים לבדוק?
דב חנין: מי הם הגורמים האלה?
דב חנין: מה המשמעויות שלהם?
דב חנין: יכול להיות שבסופו של דבר, כשהחוק הזה יבוא להצבעה, אני אתמוך בו, אבל זה בדיוק המקרה שאיננו מתאים לפטור מחובת הנחה.
דב חנין: לא כדוגמת למשל חוק שהוועדה אישרה אותו קודם בפטור מחובת הנחה - - -
יריב לוין: אבל אתה הרי לא מציע להחזיר אותו חזרה לדיון בוועדה.
יריב לוין: הבעיה היא שאתה לא יכול ללמוד אותו מספיק לצורך הדיון במליאה.
יריב לוין: הרי הסתייגויות לא הוגשו והדיון בוועדה כבר נגמר, אף אחד לא מעלה בדעתו לא להחזיר את זה לוועדה ולא להביא את זה לאישור.
יריב לוין: מה, אבל איפה כן?
דב חנין: אני אומר שיכול להיות שחוק כזה, לאחר שהוא יתפרסם לציבור, יעורר ביקורת ויכול להיות שהביקורת הזו תגרום ליושב-ראש ועדת חוקה בעצמו להגיד: אני בינתיים מעכב את החוק, אני לא מעלה אותו לקריאה שנייה ושלישית כי אני לא רוצה איזה שהן הרחבות שהן הרחבות מיותרות, מרחיקות לכת ומזיקות.
דב חנין: זה דבר שהוא בהחלט ייתכן.
דב חנין: אבל בשביל שהדבר הזה יקרה, ואני אומר את זה שוב, אני לא הייתי בוועדה, אני בטוח שעשיתם עבודה מקצועית מאוד יפה ומאוד ראויה אבל אנחנו רוצים לחשוף את זה לדיון ציבורי.
דב חנין: זה חוק עם משמעויות מרחיקות לכת.
דב חנין: אני יכול לתת עוד המון המון דוגמאות כאלה אבל אני חושב שאתם עושים טעות שאתם מבקשים חוק כזה בפטור מחובת הנחה.
דב חנין: אני חושב שזו בדיוק החקיקה שראוי שהיא תידון בהליך הרגיל והמסודר והתקין של הכנסת.
דב חנין: אגב, אדוני היושב-ראש, אם הבנתי נכון, ויכול להיות שאני לא הבנתי נכון, ואפשר לבדוק את הנושא עם עורכת הדין אסטרחן, אני רוצה רק בכדי ללכת לקראתכם ושלא תחשבו שאני מנסה להכשיל בכלל - - -
אלעזר שטרן: אני לא מבקש את הפטור, אני רק הסברתי את הרקע.
דב חנין: גלעד, הנה, אתה רואה?
דב חנין: אני רוצה ללכת לקראתך.
דב חנין: כפי שאני הבנתי, הסיכום שקיים בנשיאות אומר שהצעות חוק שוועדות סיימו להכינן לקריאה שנייה ושלישית תוכלנה לבוא לאישור המליאה גם אם הן לא תאושרנה היום, זאת אומרת, היום עד מחר בבוקר.
דב חנין: אני אומר, מתוך הדבר הזה, מתוך ההנחה הזו ובהנחה שהחוק הזה הוא בסדר והוא תקין והממשלה נניח רוצה להעביר אותו בכנסת הנוכחית, לא רוצה להמתין לכנסת הבאה, הבקשה שלי, אדוני היושב-ראש, היא בקשה מינימלית.
דב חנין: ואם אנחנו נגיע להסכמה לדחות את הבקשה לפטור מחובת הנחה אני אעצור פה ואז אתם חוסכים לי הנמקות על עוד סעיפים וסימני שאלה שיש לי בהמשך הדרך.
דב חנין: אני חושב שלחוק הזה לא צריך לתת פטור מחובת הנחה.
דב חנין: אני חושב שהוא ראוי לדיון ציבורי ואם הדיון הציבורי לא ישכנע, לא יעורר סימני שאלה אצל יושב-ראש הוועדה אז מן הסתם החוק הזה יובא באחד הישיבות הבאות.
אתי בנדלר: אני לא יכולה, אני כל כך כועסת שאני חייבת להשתתף, סליחה.
אתי בן יוסף: שלום.
אתי בן יוסף: נכנסה בסערה, מה שנקרא.
דב חנין: שלום וברכה.
דב חנין: כולנו כועסים היום, למה רק את?
אתי בנדלר: איפה גלעד סממה?
אתי בנדלר: דיברתי אתו.
אתי בן יוסף: הנה, הוא מולך.
אתי בנדלר: גלעד, שלום.
גלעד סממה: מה שלומך?
דורית ואג: זה באמצע ישיבה, אתי.
דב חנין: אנחנו בדיון אחר, אבל אנחנו מכבדים את זה, קודם כל את היועצת המשפטית, את המשנה ליועץ המשפטי.
אתי בנדלר: סליחה אני ממש מתנצלת, חשבתי שמחכים לי.
יריב לוין: אני אגיד לך, זה הצירוף של הליברליזם שנהוג פה והעובדה שזו כבר הישיבה המי יודע כמה.
אתי בנדלר: ממש לא, ממש לא טעות של שום ליברליזם.
לאה ורון: זו טעות טכנית שהיא לא ידעה שהוועדה מתכנסת ברגע זה.
אתי בנדלר: סליחה, אני ממש מתנצלת.
יריב לוין: לא קרה שום דבר.
יריב לוין: גלעד, מה אתה אומר?
דב חנין: אני מדבר על חוק איסור הלבנת הון.
יריב לוין: יש לך נימוקים הגיוניים, זו הבעיה אתך, אבל אם הייתי שומע עליהם כל פעם שום חוק לא היה עובר.
גלעד סממה: אני שמח שיש התעניינות בחוק הזה.
גלעד סממה: כפי שאלעזר אמר, שנתיים וחצי ועדת חוקה עובדת על החוק הזה.
אחמד טיבי: אני מבקש שתשתמש בטיעון הזה לדיון בסעיף הבא, 3 שנים עובדים על החוק.
גלעד סממה: אין לי שום בעיה, אני לא מתנגד לחוק הבא שאנחנו נדון בו.
גלעד סממה: אני מתנגד לסעיף אחד.
גלעד סממה: ולפני שוועדת חוקה עבדה על זה במשך שנתיים וחצי החוק הזה עבר את כל מנגנון הממשלה, עבר אישור ממשלה, עבר את משרד המשפטים.
גלעד סממה: אנחנו מבקשים לקדמו.
גלעד סממה: אני לא יודע אם חבר הכנסת דב חנין השתתף בוועדת חוקה והעיר הערות, אני עדיין מבקש להצביע על פטור מחובת הנחה נוכח פיזור הכנסת הצפוי ונוכח העובדה שלרשות לאיסור הלבנת הון ולמדינת ישראל יש ביקורת בין-לאומית בפברואר 2013 והיא צריכה להעביר את כל החקיקה, או לפחות לנסות להעביר את כל החקיקה, עד אוגוסט 2012.
גלעד סממה: אני חושב שזה אינטרס של כולנו, של אופוזיציה וקואליציה כאחד, של אנשים שאכפת להם מהמדינה.
דב חנין: לא ענית אבל לגופו של החוק.
דב חנין: אולי אדוני יזמין את עורכת הדין אסטרחן?
יריב לוין: יש פער ציפיות.
דב חנין: אם אני צודק, אדוני, ועורך הדין סממה - - -
יריב לוין: חבר הכנסת חנין, אם אתה צודק אתה יודע כמה טעויות כבר עשינו פה?
דב חנין: אני מנסה לצמצם אותן.
יריב לוין: אני לא רוצה לחשוב אפילו בתיאוריה מה המשמעות אם זה המצב.
דב חנין: בכל אופן טענתי היא שאותו אינטרס מוצדק שעורך הדין סממה מצביע עליו, של הביקורת הבין-לאומית שמדינת ישראל צפויה לה, אותו אינטרס יוכל להיענות גם כשזה יאושר בישיבת הכנסת בעוד שבוע או באיזושהי ישיבת פגרה.
דב חנין: אם אני צודק – אני אומר את הדברים בזהירות מכיוון שאני שמעתי את הטקסט של הסיכום בעל-פה, אני לא ראיתי את הטקסט הכתוב אבל ישנו טקסט כתוב, ואני, עורך דין סממה, משתדל להיות מדויק באמירה שלי – הצעות חוק שאושרו לקריאה שנייה ושלישית על ידי ועדה של הכנסת עד יום שני ובכלל, כולל יום שני, תובאנה לאישורה של המליאה.
יריב לוין: אבל השאלה אם זה הסיכום שגם ישנו מול הנשיאות?
דב חנין: זה הסיכום של הנשיאות, אדוני.
יריב לוין: אני חי מפי השמועה, אני לא יודע.
דב חנין: אז אני אומר שכדאי לבדוק את הנושא עם עורכת הדין אסטרחן, כי אם אני צודק בעניין הזה אז למה לנו לדון?
דב חנין: הממשלה לא צריכה את הפטור מחובת הנחה, תניח את זה היום, בעוד שבוע תביא את זה להצבעה, אם לא תתעורר ביקורת ציבורית ושום דבר אז לאף אחד לא יהיו טענות בעניין.
דוד רותם: מה עם הפטור שלי?
יריב לוין: בפטור שלך עכשיו דנים.
דוד רותם: אז בבקשה, תצביע עליו.
יריב לוין: בדיוק עכשיו הגענו להצבעה.
דוד רותם: אני לא מבין, אני שומע את דב חנין שאומר למה צריך להעביר את החוק הזה להצבעה.
יריב לוין: זה באמת מוזר שבדיון בעניין פטור מחובת הנחה הוא מעלה את הסוגיה הזאת.
יריב לוין: חבר הכנסת רותם, יש לך משהו להוסיף?
דוד רותם: זה חוק חשוב.
דוד רותם: אנחנו עומדים בפני ביקורת בנושא של הלבנת הון, אנחנו צריכים להילחם בהלבנת הון ובמימון טרור אז צריך להעביר את החוק הזה.
דב חנין: למה לא בעצם בשבוע הבא?
דוד רותם: כי אתם לא תצליחו לגייס רוב שיפיל את החוק של פיזור הכנסת, לצערי.
דב חנין: אם הכנסת מתפזרת, חוקים שאושרו בוועדה לקריאה שנייה ושלישית - - -
יריב לוין: אני לא בטוח שזה המצב.
דוד רותם: אני לא בטוח שהמצב שאתה מתאר הוא נכון.
דב חנין: אפשר להזמין את עורכת הדין אסטרחן ולבדוק אתה.
יריב לוין: אני לא יודע מה יוחלט.
דוד רותם: בוא נאמר ככה, לפי מה שאני הבנתי, מה שקורה הוא שצריך רוב או בקשת ממשלה - - -
יריב לוין: או הסכמה כללית.
דב חנין: לא, לא כפוף לוועדת הסכמות.
דב חנין: אני בדקתי את הסוגיה הזאת.
יריב לוין: אז מה יהיה כפוף לוועדת הסכמות?
דוד רותם: הממשלה רשאית.
דוד רותם: לפי התיקון לתקנון הממשלה רשאית לבקש את זה בהצעות חוק ממשלתיות, אנחנו יכולים להחתים 79 חברי כנסת ולא יכול להיות - - -
דב חנין: הדבר הזה הוא רלוונטי למעט מצבים – וזו החלטת הנשיאות מהיום – שבהם ועדה סיימה את ההכנה של החוק לקריאה שנייה ושלישית עד היום ואז דבר כזה יכול להגיע למליאה.
דב חנין: זו החלטת הנשיאות.
דב חנין: אני אומר שאותו רציונל - - -
דוד רותם: אני מסכים אתך, אני חושב בכלל שלא צריך לצאת לפגרת בחירות כל כך מהר.
דב חנין: גם אני חושב, ודרך אגב, אולי גם לא נצא בקצב הזה של ההתנהלות, אבל כרגע זה נראה שאנחנו בכל זאת יוצאים.
דב חנין: אני בטוח שגלעד סממה גם יעזור לנו בעניין הזה.
דב חנין: בכל מקרה, גם אם נצא, אני יוצא מנקודת הנחה שבסופו של דבר נצא, הדבר הזה ניתן לביצוע.
דב חנין: אין קל מלהזמין את עורכת הדין אסטרחן ולבדוק אתה.
יריב לוין: טוב, רבותי, נדמה לי שדי מיצינו את העניין.
דוד רותם: חבר'ה, בואו נצביע כי יש הצבעה על אי-אמון.
יריב לוין: רבותי, מי בעד בקשת הפטור?
יריב לוין: גם אתה? 4.
אחמד טיבי: אני רוצה לחזור לראות – אתה תישאר?
יריב לוין: אה, גם אתה.
דוד רותם: למה שאני אשאר?
אתי בן יוסף: הוא רוצה את תמיכתך בבקשה הבאה.
אחמד טיבי: מה שיגיד לך כרמל.
יריב לוין: מי נגד בקשת הפטור?
אברהם מיכאלי: לא הבנתי, אתה רצית פטור?
יריב לוין: אתם עושים עסקאות אני רואה.
אחמד טיבי: לא, אני מדבר בגלוי.
אחמד טיבי: אני מביא לכנסת את החוק הצרכני ביותר.
יריב לוין: 5 בעד.
יריב לוין: בעד – 4
יריב לוין: תודה רבה, אני עובר הלאה.
אחמד טיבי: אני נמנעתי.
אתי בן יוסף: אבל קודם תמכת.
יריב לוין: אתה נמנע?
יריב לוין: אז 4 בעד, 1 נמנע ואין מתנגדים.
יריב לוין: אני עובר עכשיו לנושא השני על סדר-היום.
דב חנין: זו הצעת חוק ממשלתית?
דב חנין: אני רוצה להודיע פה רק למען הפרוטוקול, שלא יהיו אי הבנות, שאין הסכמת אופוזיציה להעלאת החוק הזה למליאה היום.
יריב לוין: רבותי, הלאה.
דב חנין: הממשלה באה תוקעת לי חוק שהיא הסכימה לו.
דוד רותם: צריך הסכמת אופוזיציה?
דב חנין: בטח, לשנות את סדר היום, זה לא אושר בנשיאות.
יריב לוין: טוב, רבותי, אני ממשיך הלאה.
יריב לוין: בקשת יושב-ראש ועדת הכלכלה להקדמת הדיון בהצעת חוק שירותי תעופה (פיצוי וסיוע בשל ביטול טיסה או שינוי בתנאיה), התשע"ב-2012, בקריאה השנייה והשלישית.
יריב לוין: התחלנו לדון בעניין, הסתבר שיש איזושהי מחלוקת בין הממשלה לבין הנוסח שמציעה הוועדה.
כרמל שאמה-הכהן: מדובר בהצעת חוק מורכבת מאוד שהוועדה השקיעה בה עשרות שעות, דיונים ואחרי זה עוד עשרות שעות עבודת ניסוח והכנה להנחה.
כרמל שאמה-הכהן: זו הצעת חוק מהפכנית ברמה הצרכנית מבחינת תיירים, מבחינת נוסעים שנתקעים לפעמים, טיסות מתעכבות, הזכויות שלהם.
כרמל שאמה-הכהן: הכול הופך להיות יותר ברור, הכול הופך להיות יותר ידוע.
כרמל שאמה-הכהן: החוק אמור להיכנס לתוקף ממש בשיא עונת התיירות הקרובה, באמצע אוגוסט.
כרמל שאמה-הכהן: היתה מחלוקת עם הממשלה לגבי הפיצויים לדוגמה, אני חושב שיש גם חקיקות אחרות שאני זוכר מהקדנציה הזו שנקבעו פיצויים לדוגמה ולכן אני לא רואה מה ההתעקשות.
כרמל שאמה-הכהן: אם זה לא יאושר היום, מדובר בחוק פרטי ולא ממשלתי, חוק של חבר הכנסת אחמד טיבי, זה אומר שיתחילו אולי לעסוק בזה בנובמבר הבא ולך תדע מי יהיה ומה יהיה.
כרמל שאמה-הכהן: זה חוק שפעלו נגדו כל הלוביסטים, היה מאבק קשה מול חברות התעופה, אם אנחנו נפיל את החוק הזה על דבר כזה אנחנו יוצאים מאוד רע.
כרמל שאמה-הכהן: זה יהיה אקורד הסיום של הכנסת.
דוד רותם: גם בנובמבר אי אפשר יהיה להתחיל לעבוד עליו.
דוד רותם: כי המציע כבר לא יהיה פה.
גלעד סממה: אנחנו תומכים בהצעה הזו, תמכנו בה גם בוועדת שרים.
גלעד סממה: יש לנו רק בעיה עם סעיף 1 שזה סעיף פיצויים לדוגמה, באופן עקרוני ולאורך כל הדרך אנחנו מתנגדים לסעיפים הללו, במיוחד שלא מדובר במעשים שנעשו בזדון או תוך מרמה כזו או אחרת.
גלעד סממה: אנחנו כן חושבים שהיה נכון לקבוע כאן, ודיברתי גם עם אתי בנדלר על זה, לקבוע רגולטור שאליו יהיה אפשר לפנות ברגע שיש איזו הפרה כזו או אחרת של החוק.
גלעד סממה: לא הצלחנו לעשות את זה, לא הצלחנו גם בוועדה.
כרמל שאמה-הכהן: קבענו בקדנציה הזו פיצוי לדוגמה על בן-אדם שרוצה להחזיר פיקדון על בקבוק משקה, לא על טיסה שעיכבו משפחה שלמה, ונקבע אלפי שקלים פיצוי לדוגמה, על שבעל מכולת לא מוכן לקחת את ה-30 אגורות.
אחמד טיבי: על חוק כזה אין אופוזיציה קואליציה.
דוד רותם: האופוזיציה הסכימה?
אחמד טיבי: הקואליציה הסכימה.
דוד רותם: שאלתי אם האופוזיציה הסכימה.
יריב לוין: רבותי, חילוקי הדעות ברורים.
יריב לוין: אתי, תרצי להוסיף משהו?
אתי בנדלר: כן, אני רוצה להוסיף עוד כמה דברים בעניין הזה.
אתי בנדלר: כל חוק, כידוע, קובע מי השר הממונה על ביצועו.
אתי בנדלר: היו כאן חילוקי דעות קשים, אף שר לא הסכים להיות ממונה על ביצוע החוק הזה.
אברהם מיכאלי: אפילו טיסות חינם?
אברהם מיכאלי: אם היית נותנת טיסות חינם כולם היו לוקחים.
אתי בנדלר: לא הצלחנו לקבוע בשום פנים ואופן רגולטור להצעת החוק הזאת.
אתי בנדלר: אמרנו: מי בכל זאת יפקח על חברות התעופה שהן מבצעות את הוראות החוק?
אתי בנדלר: לא הצלחנו לקבוע.
אתי בנדלר: לא רק זה, הוועדה קבעה משהו ואז הביאו את זה לדיון נוסף בממשלה שהחליטה להתנגד לכך.
אתי בנדלר: זאת ועוד, יש כאן הוראה שמחייבת את חברות התעופה למנות נציג מטעמם בשדה התעופה שלוש שעות לפני כל טיסה כדי שתהיה כתובת לנוסעים אם יש בעיות.
אתי בנדלר: חשבנו שרשות התעופה האזרחית תפקח על זה, קיבלנו הסתייגות גם לעניין הזה: בשום פנים ואופן.
אתי בנדלר: מה קורה בסופו של דבר?
אתי בנדלר: חוק צרכני שמעניק פיצויים לצרכן, הטבות – אני לא קוראת לזה פיצויים כי זה לאו דווקא פיצויים, לפעמים זה סנדוויץ' ומשקה לנוסע ששינו לו את תנאי הטיסה ולפעמים הוא תקוע בשדה התעופה בארץ או בחוץ לארץ והוא זכאי להטבות.
אתי בנדלר: עכשיו אומרים לחברת התעופה: את חייבת לשלם לו הטבות מסוימות.
אתי בנדלר: בניגוד למה שאומר עורך דין סממה, הסעיף של הפיצויים לדוגמה אומר בפירוש שבית המשפט רשאי לפסוק לנוסע שהונפק לו כרטיס טיסה פיצויים שאינם תלויים בנזק בסעיף זה פיצויים לדוגמה בסכום שלא יעלה על 10,000 שקלים חדשים אם מצא כי נעשה ביודעין אחד מאלה.
אתי בנדלר: ביודעין זו מילה אחרת לזדון במקרה הזה.
אתי בנדלר: זאת אומרת, פנו לחברת התעופה, ביקשו ממנה את ההטבה שמגיעה לפי החוק, חברת התעופה סירבה לשלם את זה ואז הוא זכאי לפיצויים לדוגמה.
אתי בנדלר: אני מזכירה גם שבית המשפט הוא זה שרשאי לפסוק את הפיצויים לדוגמה.
אתי בנדלר: זאת ועוד, יש חילוקי דעות בכלל האם ראוי להשתמש בפיצויים לדוגמה ככלי התרעתי, כן או לא.
אתי בנדלר: דבר אחד היה מוסכם, שבחוקים צרכניים דוגמת חוק הגנת הצרכן, כשיש ביודעין הפרה של הוראות החוק יש פיצויים לדוגמה.
אתי בנדלר: ובחוק הגנת הצרכן יש סעיף פיצויים לדוגמה, 31א, שכולל הרבה מאוד סעיפים ומעת לעת מוסיפים עוד הוראות ועוד הוראות לאותו סעיף פיצויים לדוגמה.
אתי בנדלר: אני לא רואה את ההבחנה מבחינת התפיסה בין חוק הגנת הצרכן לבין החוק הזה.
אתי בנדלר: ניסיתי להסביר את כל זה לעורך דין סממה, הוא אומר שאכן היתה טעות בכך שהממשלה התנגדה לקביעת רגולטור שיכפה את קיום הוראות החוק על חברות התעופה, אבל זו היתה עמדת הממשלה בשתיים או בשלוש ישיבות הממשלה, אז מה הם מצפים עכשיו שנעשה?
גלעד סממה: אני רוצה לומר משהו.
שלמה מולה: יש עוד מעט הצבעת אי-אמון.
יריב לוין: כן, רבותי, יש הצבעת אי-אמון, משפט אחרון.
גלעד סממה: אני לא אתנגד לפטור מחובת הנחה כאן כי החוק הזה הוא חשוב.
גלעד סממה: אני חושב שהסעיף הזה הוא לא נכון.
דוד רותם: אני רוצה להציע לך, במקום להתנגד בואו נצביע עליו, נלך, כי יש הצבעת אי-אמון.
יריב לוין: אני מברך את נעה שחזרה אלינו, את אתי שעסוקה בהכנות לשמחה המשפחתית מחר בערב.
יריב לוין: נתחיל בסדר-היום, כאשר אני מציע שנתחיל קודם כל בשני הנושאים האחרונים ואחר כך נגיע לנושא הראשון.
יריב לוין: אני עובר אם כך לסעיף מס' 2: קביעת וועדה לדיון בהצעה לסדר-היום בנושא מאהל המחאה של יוצאי אתיופיה בירושלים, הצעת חברי הכנסת שלמה מולה, דניאל בן-סימון ועפו אגבאריה.
יריב לוין: היתה הצעה במליאה להעביר לוועדת העלייה, הקליטה והתפוצות או לוועדת החינוך, התרבות והספורט או לאיזושהי וועדה משותפת.
יריב לוין: יו"ר ועדת העלייה והקליטה ביקש להעביר את הנושא אליו ויו"ר ועדת החינוך נתן את הסכמתו.
יריב לוין: זה מקובל גם עליך?
שלמה מולה: ברמה העקרונית אין לי בעיה אבל הרעיון היה שחלק מהסוגיות הכי מרכזיות בטיפול בעולי אתיופיה אינן קשורות רק לקליטה הראשונית של העולים, היא דווקא בדיורי קבע, עולים שהם 30 שנה, 25 שנה ומעל.
שלמה מולה: לכן הרעיון היה לנסות לאתר איזושהי ועדה משותפת של החינוך והקליטה.
שלמה מולה: רוב בעיות הן לאו דווקא בתחום הקליטה הראשונית, לא במרכזי קליטה וכן הלאה אלא בדיורי קבע, חינוך, תעסוקה וכן הלאה וכן הלאה.
שלמה מולה: זאת היתה המחשבה.
יריב לוין: אני אגיד לך את האמת.
יריב לוין: הבעיה היא לא רק בצד החינוכי ולכן אני לא רואה למה חינוך ולא פנים, למה פנים ולא כלכלה.
יריב לוין: לכן נראה לי שעדיף לך – כי אני אגיד לך מה יקרה, אפשר לנסות להקים ועדה משותפת אבל עד שנקבל שמות ועד שהתהליך יתבצע, עד שתקום הוועדה ועד שהיא תמצא את הזמן בתיאום בין שתי הוועדות להתכנס, וכשיו"ר ועדת הקליטה אומר : אני רוצה את זה ואני הולך לדון בזה אני מציע - - -
שלמה מולה: אמרתי, ברמה העקרונית אני יודע שהוא גם מאוד מחויב לעניין והוא גם חרוץ.
יריב לוין: כן, וגם יש להם את הזמן לעסוק בזה.
יריב לוין: אני מציע שנעביר את זה לוועדת העלייה והקליטה, בסדר?
יריב לוין: אני עובר לנושא השלישי.
יריב לוין: בקשת יושב-ראש העבודה, הרווחה והבריאות להעברת הצעות החוק הבאות מהוועדה לקידום מעמד האישה לוועדת העבודה, הרווחה והבריאות:
יריב לוין: הצעת חוק תגמולים לנשים השוהות במקלטים לנשים מוכות (מענק הסתגלות) התשע"א-2011, (פ/3232/18), של חברת הכנסת זהבה גלאון וקבוצת חברי כנסת, והצעת חוק תגמולים לנשים השוהות במקלטים לנשים מוכות (מענק הסתגלות), התשס"ט-2009, (פ/793/18), של חבר הכנסת דב לנין וקבוצת חברי כנסת.
יריב לוין: אני מבין שהבקשה הזו היא נוכח הטענה של יושב-ראש ועדת העבודה, הרווחה והבריאות שהיא נמצאת בתחום סמכותו ואני מבין שיושבת-ראש הוועדה למעמד האישה, חברת הכנסת חוטובלי, מסרה לנו שהיא מסכימה לבקשה ואיננה מתנגדת להעברת ההצעה לוועדת העבודה, הרווחה והבריאות, כך שאם זה המצב אני מציע לאשר את בקשת ההעברה.
יריב לוין: אני עובר חזרה לסעיף 1 בסדר-היום: הצעת חוק לתיקון פקודת סדרי השלטון והמשפט (מס' 20) (תיקון טעות בנוסח שנתקבל), התשע"ב-2012, (כ/458), הכנה לקריאה השנייה והשלישית.
יריב לוין: הצעת החוק של חברי הכנסת גפני, מקלב ושלי.
ארבל אסטרחן: הצעת החוק באה לקבוע כמה שינויים בנושא של תיקון טעות בנוסח של חוק שהתקבל.
ארבל אסטרחן: היום יש סמכות למליאת הכנסת לתקן טעות בחוק כאשר מדובר בטעות שהיא לשונית-טכנית, פליטת קולמוס, השמטה מקרית, טעות הדפסה, שיבוש העתקה וכיוצא באלה.
ארבל אסטרחן: זאת אומרת, לא משהו מהותי שפתאום מגלים ששכחו להכניס לחוק אלא כאשר מדובר בעניין טכני שבטעות, הרבה פעמים זה היה הפניות לא נכונות או דברים מהסוג הזה.
ארבל אסטרחן: אז לא צריך לעשות את התיקון בהליך חקיקה מלא של 3 קריאות או 4 קריאות אלא יכולה מליאת הכנסת, לפי הצעה של הוועדה שטיפלה בחוק, לתקן את הדבר בעצמה והדבר הזה קורה מעת לעת, רק השבוע ראינו מקרה כזה של תיקון טעות.
ארבל אסטרחן: לפי החוק היום, פקודת סדרי השלטון והמשפט, ההצעה בעניין הזה לוועדה, בשביל שהיא תחליט שמדובר בתיקון טעות, צריכה להגיע מיושב-ראש הכנסת.
ארבל אסטרחן: בעבר מי שהיה מציע את זה היה שר המשפטים, בשנת 2001 תוקן החוק והועברה סמכות ליו"ר הכנסת.
ארבל אסטרחן: ההצעה כעת כוללת הוראה שתאפשר ליו"ר הכנסת ליזום הליך כזה או ליועץ המשפט לכנסת כגורם המקצועי שיוכל ליזום את זה.
ארבל אסטרחן: הרעיון הוא להקל על הצורך – היות ומדובר באמת במשהו שהוא מצד אחד טכני אבל מצד שני באמת מקצועי, לראות שאכן מדובר בטעות ולא בשינוי מהותי בחוק לעומת מה שהוועדה החליטה, ולכן הוצע לכלול את היועץ המשפטי לכנסת כמי שיוכל ליזום את ההליך.
ארבל אסטרחן: זה סעיף אחד בהצעה.